
           REPUBLIKA HRVATSKA
VIROVITIČKO-PODRAVSKA ŽUPANIJA
              OPĆINA ČAĐAVICA



                                                                                   OPĆINA ČAĐAVICA
                                                                                   Općinsko vijeće



[bookmark: _Hlk238465062]PREDMET:	Prijedlog Odluke o izmjeni Odluke o načinu pružanja javne usluge sakupljanja komunalnog otpada na području Općine Čađavica


PRAVNI TEMELJ:	Zakon o gospodarenju otpadom (NN br. 84/21. i 142/23.), Statut Općine Čađavica („Službeni glasnik“ Općine Čađavica br. 1/19, 2/19, 1/20, 2/21 i 4/24), Zakona o lokalnoj i područnoj (regionalnoj) samoupravi (Narodne novine, br. 33/01. 60/01. – vjerodostojno tumačenje, 129/05, 109/07, 125/08., 36/09., 150/11, 144/12, 19/13, 137/15, 123/17, 98/19 i 144/20.).

NADLEŽNOST ZA  
DONOŠENJE:	                                                   Općinsko vijeće


PREDLAGATELJ:	                                                   Općinski načelnik Općine Čađavica (temeljem  
                                                                                          Obavijesti o namjeri povećanja cijene javne usluge  
                                                                                          davatelja koncesije tvrtke MULL - TRANS d.o.o.  
                                                                                          Oroslavje).


STRUČNA OBRADA:                                                   Jedinstveni upravni odjel                                                    














OBRAZLOŽENJE
uz Odluku o izmjeni Odluke o načinu pružanja javne usluge sakupljanja komunalnog otpada na području Općine Čađavica


I.          PRAVNA OSNOVA 
Pravna osnova za donošenje Odluke o izmjeni Odluke o načinu pružanja javne usluge sakupljanja komunalnog otpada na području Općine Čađavica sadržana je u članku 27. u vezi s člankom 19. te u članku 35. stavku 1. točki 2. Zakona o lokalnoj i područnoj (regionalnoj) samoupravi (Narodne novine, br. 33/01. 60/01. – vjerodostojno tumačenje, 129/05, 109/07, 125/08., 36/09., 150/11, 144/12, 19/13, 137/15, 123/17, 98/19 i 144/20.), članku 66. Zakona o gospodarenju otpadom (Narodne novine br. 84/21. i 142/23. – u daljnjem tekstu Zakon), te članku 28. Statuta Općine Čađavica (“Službeni glasnik Općine Čađavica” 1/19, 2/19, 1/20, 2/21 i 4/24).)

 II.        RAZLOG IZMJENA
Trgovačko društvo MULL-TRANS d.o.o., Mokrice 180c, 49243 Oroslavje, kao davatelj javne usluge sakupljanja komunalnog otpada, predložilo je promjenu cijena javne usluge sakupljanja komunalnog otpada zbog povećanja troškova poslovanja, troškova nabave i održavanja opreme za prikupljanje otpada, troškova prijevoza otpada, troškova obrade i zbrinjavanja miješanog komunalnog otpada i biootpada, troškove koji su nastali radom reciklažnog dvorišta i mobilnog reciklažnog dvorišta, troškove glomaznog otpada koji se prikuplja u okviru javne usluge i troškove vođenja propisanih evidencija i izvješćivanja u svezi s javnom uslugom.
[bookmark: _Hlk238474821]Aktivna odlagališta kontinuirano povećavaju cijene odlaganja otpada te je ista u kratkom period narasla i preko 300 %. Također, odlagališta su u cijenu uključila i naknadu propisanu Uredbom o o jediničnoj naknadi za odlaganje otpada (Narodne novine, broj: 137/24) koja je stupila na snagu 1. siječnja 2025. godine, a koja iznosi kako slijedi: 30,00 €/t, za 2025., 35,00 €/t, za 2026, 40,00 €/t, za 2027, 45,00 €/t, za 2028., 50,00 €/t, za 2029. godinu i nadalje.
Za povećanje cijene javne usluge davatelj javne usluge i jedinice lokalne samouprave moraju provesti proceduru propisanu Zakonom o gospodarenju otpadom (Narodne novine, broj: 84/21. i 142/23.), koja uključuje analize, izradu prijedloga cjenika, izmjenu Odluke o načinu pružanja javne usluge sakupljanja komunalnog otpada u članku koji propisuje iznose cijene obvezne minimalne javne usluge za kategorije „korisnik kućanstvo“ i „korisnik koji nije kućanstvo“, provedbu prethodnog savjetovanja, izdavanje suglasnosti na cjenik i dr. 

Odluku o načinu pružanja javne usluge sakupljanja komunalnog otpada na području Općine Čađavica (KLASA: 363-02/22-01/02, URBROJ: 2189-7-01-22-1) donijelo je Općinsko vijeće Općine Čađavica na svojoj 6. sjednici održanoj dana 24. ožujka 2022. godine i ista je objavljena u “Službenom glasniku” Općine Čađavica br. 1/22.

Sukladno prethodno navedenom, a u interesu daljnjeg osiguranja obavljanja javne usluge sakupljanja komunalnog otpada na kvalitetan, postojan i ekonomski učinkovit način,  potrebno je izmijeniti članak 25. točke 3., 7. i 8. te članak 26. Odluke o načinu pružanja javne usluge sakupljanja komunalnog otpada na području Općine Čađavica („Službeni glasnik Općine Čađavica broj 1/22)







NACRT

Na temelju članka 66. Zakona o gospodarenju otpadom (Narodne br. 84/21, 142/23) i članka 28. Statuta Općine (“Službeni glasnik“ Općine Čađavica br. 1/19, 2/19, 1/20, 2/21 i 4/24.), Općinsko vijeće Općine Čađavica na svojoj ________ sjednici održanoj dana _______________ godine, donosi


ODLUKU
o izmjeni Odluke o načinu pružanja javne usluge sakupljanja
komunalnog otpada na području Općine Čađavica

Članak 1.
[bookmark: _Hlk238473528]U Odluci o načinu pružanja javne usluge sakupljanja komunalnog otpada na području Općine („Službeni glasnik“  Općine Čađavica br. 1/22.): 

Članak 25. točke 3., 7. i 8. mijenjaju se i glase:

       (3) Cijena obvezne minimalne javne usluge jedinstvena je za sve korisnike razvrstane u kategoriju korisnika kućanstvo te za sve korisnike obvezne minimalne javne usluge razvrstane u kategoriju korisnika koji nije kućanstvo, prema sljedećoj tablici:

Tablica 1.
	Kategorija 
korisnika usluge
	Cijena obvezne minimalne javne usluge 

	Kućanstvo
	15,20

	Nije kućanstvo
	19,20



U cijenu usluge nije uključen PDV od 13%.

Cijena obvezne minimalne javne usluge iskazana u Tablici 1. plaća se u svim obračunskim razdobljima, neovisno o korištenju javne usluge.

(7) Korisniku kategorije kućanstvo, kao i korisniku kategorije korisnika koji nije kućanstvo, a koji kom
postira biootpad u vlastitom komposteru, cijena obvezne minimalne javne usluge umanjit će se na mjesečnom računu za 0,50 eur (slovima: pedeset centi), sve dok uredno provodi kompostiranje biootpada. Smatrat će se da korisnik uredno provodi kompostiranje biootpada ako je u Izjavi naveo da posjeduje vlastiti komposter te da želi kompostirati biootpad. Ako se tijekom nadzora utvrdi da korisnik ne koristi komposter ili da je bacio biootpad koji se može kompostirati u spremnik za drugu vrstu komunalnog otpada, korisnik nema pravo na umanjenje cijene obvezne minimalne javne usluge.

(8) Cijena obvezne minimalne javne usluge za korisnike koji kompostiraju otpad jedinstvena je za sve 
korisnike razvrstane u kategoriju korisnika kućanstvo, te za sve korisnike obvezne minimalne javne usluge razvrstane u kategoriju korisnika koji nije kućanstvo, prema sljedećoj tablici:

Tablica 2.
	Kategorija Korisnika usluge
	Umanjenje cijene obvezne minimalne javne usluge (u kunama)
	Cijena obvezne minimalne javne usluge za korisnike koji kompostiraju biootpad

	Kućanstvo
	0,50
	14,70 eur

	Nije kućanstvo
	0,50
	18,70 eur



U cijenu usluge nije uključen PDV od 13%.

Članak 2.
Članak 26. mijenja se i glasi:
 
(1) Ugovornu kaznu određenu ovom Odlukom korisnik javne usluge dužan je platiti davatelju javne usluge u slučaju kad je postupio protivno Ugovoru. U nastavku se određuju situacije u kojima se smatra da je korisnik javne usluge postupio protivno Ugovoru i iznos ugovorne kazne u pojedinom slučaju:  
1. kad u Izjavi o korištenju javne usluge ili zahtjevu za izmjenu Izjave unese lažne podatke: 50,00 (EUR); 
2. kad ne predaje otpad davatelju javne usluge (ne zaduži spremnik za miješani komunalni otpad i/ili izjavljuje da trajno ne koristi nekretninu) a na temelju podataka očitanja mjernih uređaja za potrošnju električne energije, plina, pitke vode ili na drugi način davatelj javne usluge nepobitno utvrdi da korisnik javne usluge ipak koristi nekretninu: 50,00 (EUR); 
3. kad odlaže otpad pored spremnika ne koristeći odgovarajuće vrećice s logotipom davatelja javne usluge: 50,00 (HRK); 
4. kad ne dopusti ovlaštenim osobama davatelja javne usluge pristup svojoj nekretnini radi označavanja spremnika, ukoliko koristi mogućnost kompostiranja biootpada: 20,00 (EUR); 
5. kad u spremnik za reciklabilni otpad odlaže otpad druge vrste od one koja se smije odlagati u taj spremnik sukladno dobivenim uputama: 50,00 (EUR); 
6. kad u spremnik za miješani komunalni otpad ili u spremnik za biootpad odlaže opasne tvari, problematični otpad ili otpad koji se može reciklirati, a koji nije prikladan za odlaganje u spremnik za biootpad, odnosno spremnik za miješani komunalni otpad: 50,00 (EUR); 
7. kad ošteti ili uništi spremnik za otpad: 50,00 (EUR); 
8. kad odjavi javnu uslugu, a dokazano je da se nekretnina koristi; ili nekretnina se ne koristi, a nije dostavljen dokaz – obračun potrošnje vode ili obračun električne energije odabranog isporučitelja: 50,00 (HRK); 
9. kad odbacuje otpad nepropisno u okoliš ili na javne površine: 50,00 (EUR).

Članak 3.
	Ostale odredbe Odluke o načinu pružanja javne usluge sakupljanja komunalnog otpada na području Općine („Službeni glasnik“  Općine Čađavica br. 1/22.) ostaju nepromijenjene.

Članak 4.
	Ova Odluka stupa na snagu osmog dana od dana objave u „Službenom glasniku“ Općine Čađavica.

KLASA: 363-02/22-01/02
URBROJ: 2189-7-01-26-
Čađavica, 
                                                                                                                      	  PREDSJEDNIK
                                                                                                     
Ivica Bosak 

